b'\n_START_ARTICLE_\nPinedjem al II-lea\n_START_SECTION_\nFamilia\n_START_PARAGRAPH_\nTat\xc4\x83l s\xc4\x83u a fost Menkheperre, Mare Preot al lui Amon , iar frate mai mare i-a fost Smendes al II-lea , predecesorul imediat . Mama sa a fost Isetemjeb a III-a ( sau Istemkheb a III-a )._NEWLINE_Pinedjem al II-lea a avut ca so\xc8\x9bii-consoarte pe sora sa Istemjeb a IV-a ( sau Istemkheb a IV-a ) ,dar \xc8\x99i pe nepoata sa Nesikhons , fiica lui Smendes al II-lea._NEWLINE_Probabil a avut trei fii , care sunt\xc2\xa0:_NEWLINE_1) Psusennes al II-lea ( ultimul Faraon al Dinastiei a XXI-a )_NEWLINE_2) Nesitanebashru_NEWLINE_3) Psusennes al III-lea , succesorul s\xc4\x83u \xc3\xaen func\xc8\x9bia de Mare Preot al lui Amon . Exist\xc4\x83 \xc3\xaens\xc4\x83 o disput\xc4\x83 nerezolvat\xc4\x83 legat\xc4\x83 de posibilitatea ca Psusennes al II-lea \xc8\x99i Psusennes al III-lea s\xc4\x83 fie una \xc8\x99i aceea\xc8\x99i persoan\xc4\x83.\n_START_SECTION_\nDomnia\n_START_PARAGRAPH_\nNu se cunosc multe date despre perioada pontificatului s\xc4\x83u. Cel mai important eveniment din vremea sa este decizia de a muta mumiile unor Faraoni celebri ai Noului Regat \xc3\xaentr-o ascunz\xc4\x83toare secret\xc4\x83 care a fost redescoperit\xc4\x83 abia \xc3\xaen secolul al XIX-lea. Ascunz\xc4\x83toarea, cunoscut\xc4\x83 ca DB 320 sau TT 320 este \xc3\xaen Deir el-Bahri deasupra templului funerar al Faraonului-femeie Hatshepsut \xc8\x99i con\xc8\x9binea mumiile a peste 50 de regi, regine \xc8\x99i nobili._NEWLINE_Pinedjem a fost probabil motivat de imposibilitatea de a preveni sau combate jefuirea sistematic\xc4\x83 de bog\xc4\x83\xc8\x9bii a mormintelor Faraonilor. A considerat ca fiind mai importante mumiile dec\xc3\xa2t celelalte bog\xc4\x83\xc8\x9bii con\xc8\x9binute, ascunz\xc4\x83toarea necon\xc8\x9bin\xc3\xa2nd dec\xc3\xa2t pu\xc8\x9bin mobilier funerar.\n_START_SECTION_\nMorm\xc3\xa2ntul\n_START_PARAGRAPH_\nPinedjem al II-lea a fost \xc3\xaenmorm\xc3\xa2ntat dup\xc4\x83 mumificare \xc3\xaentr-o camer\xc4\x83 a ascunz\xc4\x83torii de la Deir el-Bahri, al\xc4\x83turi de so\xc8\x9bii \xc8\x99i al\xc8\x9bi membri ai familiei sale; \xc3\xaen aceea\xc8\x99i camer\xc4\x83 mai sunt \xc8\x99i mumiile altor personaje importante din epoc\xc4\x83\xc2\xa0: Pinedjem I \xc8\x99i Siamun.'